section_heading: Treninzi
paragraph_text: Na prvom slobodnom treningu u četvrtak, Daniel Ricciardo je ostvario najbrže vrijeme. Do drugog mjesta stigao je njegov momčadski kolega Max Verstappen, dok je treći bio Lewis Hamilton. Vozači su od samog početka koristili hypersoft gume, osim Mercedesovog dvojca koji je vozio je na ultrasoftu i Fernanda Alonsa koji je na početku koristio supersoft. Prva žuta zastava stigla je nakon 15 minuta, zbog incidenta Sergeja Sirotkina, čija je zadnja desna guma bila je uništena. Naime, Williamsov vozač je dotaknuo zid na startno-ciljnoj ravnini nakon izlaska iz posljednjeg zavoja, no veće štete na bolidu nije bilo. Romain Grosjean je dodirnuo zaštitnu ogradu kroz Tabac, ali bez većih posljedica. Probleme s bolidom imao je i Kevin Magnussen, koji je odradio tek nekoliko krugova.<ref> Ricciardo najbrži na prvom slobodnom treningu u Monaku F1puls Objavljeno 24. svibnja 2018. Pristupljeno 26. svibnja 2018.